לטיסיה איידו

לטיסיה איידו (בצרפתית: Laëtitia Eïdo, נולדה ב-25 באוקטובר 1985) היא שחקנית צרפתייה. התפרסמה בעיקר כד"ר שירין אל-עבד בסדרה הישראלית "פאודה". איידו נולדה בצרפת לאב צרפתי נוצרי ולאם מוסלמית לבנונית. משפחת אמה המוסלמית התנגדה לנישואיה עם האב הנוצרי. איידו סיפרה, בראיון בשנת 2018, שסבה מצד אמה היה יהודי, שימש כמנהל רובע בביירות ונרצח בבוקר הטבח בסברה ושתילה. היא גדלה בדרום צרפת במחוז ארדש ליד העיר ליון. המורשת הרב-דתית של משפחתה היא שיוצרת אצלה סקרנות לצד האחר. היא למדה אדריכלות וסיימה תואר שני בתיאטרון מהסורבון. בנוסף היא פעילה בארגוני שלום שונים. איידו דוברת ארבע שפות: צרפתית, אנגלית, ערבית ועברית. איידו לקחה על עצמה תפקידים של נשים הן במסך הגדול והן במסך הקטן. בשנת 2012 שיחקה בסדרת הטלוויזיה הבריטית-אמריקאית "מכת מחץ" בתפקיד אורח של מרקונדה, כמנהיגת המורדים. ב-2014, לוהקה לתפקיד של פאדמה נסומר בסרט שצולם בהרים הברברים באלג'יריה בשפה הקבילית, שם היא מגלמת אשה הנאבקת בפלישה הצרפתית הראשונה ב-1850. באותה שנה גילמה את פחימה בסרט הישראלי "ערבים רוקדים" של ערן ריקליס. במהלך עבודתה בסרט "ערבים רוקדים" המליץ עליה המפיק חיליק מיכאלי ליוצרי הסדרה "פאודה", ליאור רז ואבי יששכרוף ולבמאי אסף ברנשטיין. ב-2015, קיבלה את התפקידה פורץ הדרך של ד"ר שירין אל-עבד ב"פאודה". איידו נדרשה ללמוד ערבית לצורך התפקיד, כיוון שלא למדה ערבית בבית הוריה. בראיון מ-2017 לרשת ארטה, אמרה איידו שהסדרה "פותחת דלתות עבור ישראלים ופלשתינאים בנוגע למה שקורה אצל שכניהם". היא קיבלה ביקורת מרעיה הלבנוניים על תפקידה ב"פאודה" שהיא הפקה ישראלית. איידו היססה לפני שקיבלה על עצמה את התפקיד אך הסכימה לבסוף כאשר המפיקים הבהירו לה שהסיפור יהיה מאוזן ויראה את שני הצדדים בצורה הוגנת. בשנת 2016 שיחקה בסרט החרדי לנשים זכות השתיקה לצד אליאנה תדהר. בשנת 2017 שיחקה בסרט הישראלי "אוויר קדוש" של הבמאי שאדי סרור, שם היא גילמה את למיא, ערביה נוצרייה מנצרת המלמדת חינוך מיני. בשנת 2019 שיחקה בדמותה של מאיסה בסרט הישראלי "תל אביב על האש" של הבמאי סאמח זועבי. בשנת 2021 שיחקה בסרט הצרפתי "האשמה" של הבמאי איוואן ויטאל, את דמותה של יסמינה, המעידה לטובת צעיר הנאשם באונס. השחקנית הטובה ביותר - פסטיבל הסרטים במונטריאול, פאדמה נסומר, 2016 השחקנית הטובה ביותר - פרסי סוטיקווי, פאדמה נסומר, 2016 מדיה וקבצים בנושא לטיסיה איידו בוויקישיתוף אתר האינטרנט הרשמי של לטיסיה איידו לטיסיה איידו, ברשת החברתית פייסבוק לטיסיה איידו, ברשת החברתית אקס (טוויטר) לטיסיה איידו, ברשת החברתית אינסטגרם לטיסיה איידו, ברשת החברתית LinkedIn לטיסיה איידו, במסד הנתונים הקולנועיים IMDb (באנגלית) יהודה נוריאל, שירין עד כאן, באתר "ידיעות אחרונות", 6 במרץ 2018 אבנר שביט‏, "אחרי מה שקרה לשירין ב'פאודה', שלחו לי הודעות - הכל איתך בסדר?'": ריאיון עם לטיסיה איידו, באתר וואלה, 2 באוקטובר 2018 ריאיון עם לטיסיה איידו בפסטיבל הסרטים בירושלים 2015 לסמה, אנתוני (3 בינואר 2018). "Laëtitia Eïdo, actrice à la lisière de plusieurs mondes et bâtisseuse de paix" (בצרפתית). TV5Monde. נבדק ב-9 בינואר 2018. {{cite web}}: (עזרה) לסמה, אנתוני (3 בינואר 2018). "Laëtitia Eïdo, actrice à la lisière de plusieurs mondes et bâtisseuse de paix" (בצרפתית). TV5Monde. נבדק ב-9 בינואר 2018. {{cite web}}: (עזרה) ברין, דניאל (15 בנובמבר 2017). "Q&A with Laëtitia Eïdo: Actress Wants Her Work to Be a 'Link Between People'" (באנגלית). Jewish Journal. נבדק ב-9 בינואר 2018. {{cite web}}: (עזרה) אבנר שביט, פריז‏, לט איט לטיסיה: ריאיון עם לטיסיה איידו על "פאודה", "ערבים רוקדים" והשלום, באתר וואלה, 19 במרץ 2015 ""Fauda", une série TV entre deux mondes" (בצרפתית). Arte. 19 בספטמבר 2017. אורכב מ-המקור ב-2018-06-12. נבדק ב-9 בינואר 2018. {{cite web}}: (עזרה) גלית עדות, ‏למה היססה לטיסיה איידו לגלם ב"פאודה" ערבייה המנהלת רומן עם יהודי?, באתר מעריב אונליין, 29 באפריל 2015